google/wiki40b huggingface dataset:
I Call Your Name (Beatles-sang)

Bakgrunn

John Lennon og Paul McCartney skrev «I Call Your Name» sammen hjemme hos Lennons tante i Liverpool. Sangen var mest Lennons ide, og McCartney reflekterte i etterkant over hvorvidt strofer som eksempelvis «I call your name, but you're not there» var myntet på Lennons foreldre som sviktet ham som barn, hvorpå tanten måtte forsørge og oppdra gutten.

Billy J. Kramer with the Dakotas' versjon

George Martin var produsent for denne innspillingen, og spilte muligens piano på innspillingen som foregikk 27. juni 1963 i Abbey Road Studios. Tilstede i studio var forøvrig også McCartney.

The Beatles' versjon

The Beatles' tidsplan våren 1964 var så stram at de måtte ta søndager til hjelp. Det måtte de 1. mars 1964, da de spilte inn «I'm Happy Just to Dance with You», «Long Tall Sally» og «I Call Your Name». Gruppen spilte inn syv tagninger med grunnkomp, hvorpå Lennon la på enda et vokal innslag og Ringo Starr slo på en kubjelle. Siden det finnes to varianter av George Harrisons gitarintro, tyder det på at han spilte inn to spor med sin gitar. Han brukte 12-strengers Rickenbacker. I instrumentalpartiet gikk de fra vanlig 4/4 over til ska. Denne taktformen hadde sin opprinnelse fra Jamaica. Tagning syv ble mest vellykket bortsett fra instrumentalpartiet som de klippet sammen fra tagning 5.
Siden «I Call Your Name» lignet en del på «You Can't Do That» (mye grunnet av begge sanger har kubjelle i arrangementet), ble det bestemt at førstnevnte ikke skulle inkluderes på det kommende albumet A Hard Day's Night. I USA ble sangen utgitt 10. april 1964 på albumet The Beatles' Second Album. I Storbritannia ble den utgitt 19. juni 1964 på EP'n Long Tall Sally.

Ringo Starrs versjon

I forbindelse med 9. oktober 1990 (som ville vært Lennons 50-årsdag dersom han ikke ble skutt ti år tidligere), spilte Ringo Starr inn en versjon av «I Call Your Name» som en hyllest til sin avdøde venn. Han hadde med seg Jeff Lynne (rytmegitar, kor), Tom Petty (bass, kor), Jim Keltner (kubjelle) og Joe Walsh (sologitar). Starr spilte trommer og sang. Men først fortalte han litt om sitt forhold til Lennon. Opptaket har bare blitt vist på TV, hvilket innebærer at det ikke har blitt utgitt offentlig på album, video, DVD eller Blu-ray.
Reason

Reason 4.0

Nytt i Reason 4.0 er synthesizeren Thor, en massiv modular synth, RPG-8, en programmerbar arpeggiator som opererer i sanntid, en detimer/dequantisizer, og en total overhaling av Reasons brukergrensesnitt, støtte for tempo og taktforandringer, så vel som støtte for komplekse taktarter. ReGroove Mixer er en ny mikserenhet som har støtte for groove presets (forhåndsinnstilte innstillinger som forandrer rytmen), som kan forhindre at rytme- og instrumentalspor høres kjedelige og lite levende ut. Automasjonsfunksjonene (funksjoner for å endre innstillinger på synther og andre enheter under avspilling) har også blitt bedre, hvor kurver vises direkte i sekvenservinduet. I tillegg har Reason nå tracks med støtte for åpning og lukking (som i Logic).

Bruk av Reason i kommersiell musikk

Det engelske bandet The Prodigy har brukt Reason i sine produksjoner, i tillegg til  André 3000 fra Outkast, Luke Vibert, Mixer Jaëxx og andre. Wonder Arillo, en av låtskriverne til rapperen T.I.s hit "What You Know" brukte Reason på denne låta. Reason er også et av de mest benyttede programmene innen trance-sjangeren.
Samiske geografiske navn i Åfjord

Samiske geografiske navn i Åfjord (knr 1630) angir stedsnavn i Åfjord kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Åfjord kommune.
Philippe Claudel

Liv og virke

Claudel har undervist i fransk på ungdomsskoletrinnet, undervist funksjonshemmede barn, undervist i fengsel samt undervist i kulturantropologi og litteratur ved Université Nancy 2 i Nancy. Han arbeider som redaktør for forlagshuset Stock, hvor han har ansvaret for en skjønnlitterær serie med fire utgivelser per år sentrert rundt temaet vin. 
Han debuterte i 2000 med romanen Meuse l'oubli, og har mottatt en rekke priser for sitt forfatterskap. Hans bestselgende roman Les Âmes grises (2003), norsk utgave Grå sjeler (2006), har vunnet flere priser, inkludert Prix Renaudot, samt The Martin Beck Award 2006, en pris for beste kriminalroman oversatt til svensk. Denne romanen er oversatt til 23 språk.
Philippe Claudel skriver også for fjernsyn og film. Han var medforfatter til manus for Yves Angelos filmatisering av Les Âmes grises (2005).
Seeding

Seeding, av engelsk seed i betydningen «så et frø», innebærer i idrettssammenheng å plassere i rangorden etter antatt dugelighet i konkurranse av cuptype, med det formål å unngå at de beste deltagerne slår hverandre ut på et tidlig stadium.
Før et sluttspill etter en avsluttet grunnserie, for eksempel Elitserien i ishockey, er det vanlig at seedingen baseres på lagenes plasseringer i grunnserien. På tennisens ATP-tour tar man utgangspunkt i ATP-rankingen, som i sin tur regnes frem fra spillernes resultater i turneringer gjennom det siste året.
Dave Holland (bassist)

Biografi

Holland har studert ved Guildhall School of Music and Drama, og spilte først med Alexis Korner, deretter som en husbassist på Ronnie Scott's Jazz Club i London, men utforsket også Free Jazz i Spontaneous Music Ensemble med John Stevens og Trevor Watt. Senere kom Miles Davis til ham etter at han hadde hørt ham spilte live på Ronnie Scott's Club. Han inviterte Holland til Amerika, der han slo seg ned etter det,. Holland fortsatte til New York City, der han først av alt møtte Herbie Hancock, Davis' tidligere pianist, bragte ham igjen til Miles Davis. Gjennom sin deltakelse på Albumet Bitches Brew var Holland, deretter internasjonalt kjent.
Holland har spilt i trio og kvartett med Chick Corea, Barry Altschul og Anthony Braxton. På samme måte, han publisert flere solo-album og et duoalbum med bass kollega Barre Phillips. På denne tiden arbeidet han for ECM med John Abercrombie og Jack DeJohnette, som også var med å påvirke jazzutviklingen på 1970-tallet. Dette samarbeidet ble tatt opp igjen på begynnelsen av 1990-tallet, med utgivelsen av ytterligere to album. Igjen og igjen har han samarbeidet med Karl Berger .
Dave Holland Quintet ble stiftet i 1997, og har vunnet en rekke Grammy-nominasjoner og priser. Dene kvintetten var satt sammen av Robin Eubanks (trombone), Steve Nelson (Marimba og vibrafon), Chris Potter (saksofon), og Billy Kilson, senere også Nate Smith (trommer). Holland endrer bandet jevnlig ved å slippe til yngre musikere. 
Holland er godt kjent som en komponist med folkevise-lignende motiver, asymmetriske rytmer, og to eller flere sammenhengende emner (for det mestemed trombone og saksofon).
Han fikk i 2000 et æresdoktorat fra Berklee College of Music. For tiden bor han i New York.
Siden 2005 har Dave Holland distribueret sin musikk gjennom sitt eget plateselskap, Dare2 Records. I følge hans egen uttalelse, "virkelig, det første uavhengige plateselskapet" – "Pathways" –  var også debyalbumet for hans nyopprettede oktett i 2010. I tillegg er det planlagt markedsføring av en rekke live-opptak av ulike ensembler med Dave Holland, under tittelen "Archive Series". Som et publisert Vol. 1 opptak, gir Holland ut musikk med kvintetten sin fra vedensturneen i 2007.
Høymesse

Liturgisk teologi

«For hvor to eller tre er samlet i mitt navn, der er jeg midt iblant dem» (Matteus 18,20).
En gudstjeneste er tid og rom der Gud møter de som tilber ham og de som tilber ham møter Gud – eller at Gud tjener de tilbedende (sacramentum) og de tilbedende tjener ham (sacrificium). De troende samles inn til gudstjenesten og etter gudstjenesten spres de ut i verden (missa). Gudstjenesten forbereder de troende til å leve et liv i verden. Den er hellig tid og sentrum for i ukentlig rytmen.
Yankee Squadron

Yankee Squadron var en gruppe leiesoldater bestående av amerikanske flyvere som deltok i den spanske borgerkrigen på de spanske republikanernes side.

Historie

I november 1936 begynte representanter for den andre spanske republikk en kampanje for å hyre amerikanske piloter til å delta i den spanske borgerkrig. De brukte en advokat i New York til å finne amerikanske piloter. Time Magazine skrev 21. desember 1936 at seks amerikanske flyvere var ombord i SS «Normandie» underveis til Spania for å slutte seg til deres leder Bert Acosta. De ble betalt 1 500 dollar per måned, plus 1 000 dollar for hvert nedskutte fly.
Militærnekterloven

Militærnekterloven (lov av 19. mars 1965 nr. 3 om fritaking for militærtjeneste av overbevisningsgrunner) åpner for at personer kan gjennomføre pliktig tjeneste i sivilforsvaret i stedet for militærtjeneste. Kravet er at vedkommende ikke kan utføre militærtjeneste uten å komme i konflikt med sin alvorlige overbevisning.
Kick-Ass 2

Om filmen

Filmen er skrevet og regissert av Jeff Wadlow, basert på Mark Millar og John Romita jr.s tegneserie om superhelten Kick-Ass. Aaron Johnson, Chloë Grace Moretz og Christopher Mintz-Plasse gjentar sine hovedroller fra originalen, og Jim Carrey er også med i en sentral rolle.

Handling

Dave (Aaron Johnson) og Mindy (Chloë Grace Moretz) vil gjerne starte et lag bestående av superhelter, men må skrinlegge planene når Mindy blir tatt i Hit Girl-kostymet sitt og er nødt til å legge det på hylla og leve et vanlig tenåringsliv. Dave står dermed på bar bakke, og bestemmer seg i stedet for å bli med en gjeng andre normale folk som i likhet med ham selv har blitt inspirert til å bekjempe kriminalitet med kostymer.
Gruppen er kalt "Justice Forever", og er ledet av hardhudede Colonel Stars and Stripes (Jim Carrey). Imens planlegger Kick-Ass' fiende Red Mist (Christopher Mintz-Plasse) - som har døpt om seg selv til Mother Fucker - en hevn som vil påvirke alle Kick-Ass kjenner og bryr seg om. Men det er én ting Red Mist ikke har regnet med - Dave har alle medlemmene i Justice Forever bak seg, og de lar ikke sine medlemmer i stikken.
Straumen skole

Straumen skole er en barne- og ungdomsskole i Sørfold kommune i Nordland. 
Pr 2007 hadde skolen 167 elever fra 1. til 10 trinn og 40 ansatte.
ISO 3166-2:AM

ISO 3166-2:AM er Armenias del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (for eksempel delstater og fylker) av alle land med kode i ISO 3166-1.
For Armenia er det definert koder for én by og ti provinser. Byen Jerevan er landets hovedstad og har spesiell administrativ status som er på nivå med provinsene.
Hver kode består av to deler, atskilt av en bindestrek. Første del er AM, ISO 3166-1 alfa-2-koden for Armenia. Andre del er to bokstaver.
Ken Jenkins

Privatliv

Jenkins giftet seg med artisten Joan Patchen i 1958. De skilte senere lag og han giftet seg med Katharine Houghton, Katharine Hepburns niese. De har tre sønner. Han er far til Daniel H. Jenkins og spilte sammen med sin sønn i Broadway oppsetningen av Big River (1985).
Madaphacosoma

Utbredelse

Slekten er endemisk for Madagaskar.
Vannpolo under Sentralamerikanske og karibiske leker 1950

Vannpolo under Sentralamerikanske og karibiske leker 1950. Vannpolo var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var tredje gangen som vannpolo var med i de sentralamerikanske og karibiske leker. Det var kun en turnering for menn.
Anaesthetis testacea

Utseende

En liten til middelsstor (5-10 mm), sylindrisk, gulbrun, tilsynelatende nesten naken trebukk. Antennene er svarte og nesten så lange som kroppen. Hodet er svart, rektangulært sett ovenfra. Pronotum er rødbrunt, nesten kvadratisk sett ovenfra, grovt punktert og ganske blankt. Det har en liten knøl midt på hver sidekant. Dekkvingene er gulbrune, parallellsidige med markerte, rettvinklede skuldre, grovt punkterte, sparsomt kledt med korte, oppstående hår. Beina er svarte.

Levevis

Arten utvikler seg i tynne greiner av eik, gjerne hogst- og ryddingsavfall. Larveutviklingen tar to år. De voksne billene kan finnes i nærheten av egnede greiner i juni-juli.

Utbredelse

Arten er utbredt i Europa, bortsett fra de vestligste delene, østover til Syria og Sibir. I Norden forekommer den i et lite område i Småland, Skåne, Blekinge og Öland i Sverige.
Usman (elv)

Usman (russisk: У́смань) er ei elv i Voronezj oblast og Lipetsk oblast i Russland. Den er ei venstre sideelv til Voronezj, og er 151 km lang, med et nedbørfelt på 2840 km².
Operation Tinderbox

Operation Tinderbox var en serie på 15 amerikanske prøvesprengninger av atomvåpen, utført ved Nevada Test Site i 1979 og 1980. Operasjonen var etterfølgeren til Operation Quicksilver og forgjengeren til Operation Guardian.
Svømming under EM i svømmesport 2018 – 100 meter bryst menn

Semifinaler

Semifinalene ble avholdt 3. august kl. 17:39.
Franz Wilhelm Schiertz

Liv

Schiertz, sønnen av Johann Friedrich Elias Schiertz, var elev av nordmannen Johan Christian Klausson Dahl (1788–1857) i Dresden og ble kjent som landskapsmaler.
I 1836 ble han sendt til Norge for å lage arkitekturtegninger av stavkirkene i Borgund, Heddal og Urnes, som ble utgitt i Dahls verk om Norske trebygninger i 1837.
I 1841 ble stavkirken på Vang i Valdres solgt. Etter at Dahl forgjeves forsøkte å holde den i landet, fikk han den prøyssiske kongen Friedrich Wilhelm IV å kjøpe kirken. Schiertz fikk oppdraget med å overvåke og dokumentere rivingen, transporten og gjenoppbygningen ved Krummhübel i Niederschlesien (i dag Karparcz i Polen).
I 1844 var han med Dahl på Norgereise. I revolusjonsåret 1848 støttet han oppviglerne og var nødt til å forlate Dresden. I 1851 dro han til Bergen. Schiertz utførte oppmålingstegninger Håkonshallen på oppdrag av J.C. Dahl. Den 10. mai 1856 giftet han seg i Selje med Karen Sophie Reusch Koren (født 26. august 1832 i Bergen; død 23. mars 1933), datteren til Paul Schonevig Stub Koren og Henriette Christiana Rulfs.
Han var tegner for Den norske Nordhavsekspedisjon 1876–78. Han var tegnelærer til Fridtjof Nansen og Ludvig Munthe. Han var også lærer for den unge Anders Askevold.
Graven hans befinner seg på Tjugum kirkegård ved Balestrand.

Maleri

Bildene hans viste lenge idealiserte, betydningstunge landskaper som ved Dahl og Peder Balke, og han fulgte ikke en realistisk presentasjonsmåte som f. eks. Hans Gude. Derfor ble verket hans etter hvert glemt.
Februarrevolusjonen 1848

Februarrevolusjonen i Frankrike i februar 1848 endte styret til kong Ludvig Filip I og ledet til etableringen av den andre franske republikk. 
Bakgrunnen for februarrevolusjonen var økonomiske nedgangstider, omlang 1/3 av arbeidstakerne i Paris var uten arbeid, samtidig hadde styret til kong Ludvig Filip I sterkt innskrenket stemmeretten, kun om lag 1 % av befolkningen hadde stemmerett. Revolusjonen ble utløst ved at den liberale opposisjonen kom sammen den 26. februar 1848 for å organisere en provisorisk regjering, benevnt den andre republikk.
Utviklingen i Frankrike ledet til opprør og revolusjoner i andre europeiske land, det ble senere kjent som Revolusjonene i 1848.
Siktesøya

Siktesøya er en øy i Breviksfjorden i Porsgrunn kommune i Telemark.
Zhou Yizhai

Zhou Yizhai var katolsk biskop av Bengbu i Anhui i Folkerepublikken Kina fra 1958 til 1982.
I 1958 ble han ordinert til biskop av Bengbu – uten pavelig mandat – av biskop Francis Xavier Zhao Zhensheng S.J. av Xianxian.
Geitastrand

Geitastrand er en tidligere kommune i Sør-Trøndelag. Kommunen ble etablert da Børsa kommune ble delt 1. januar 1905. Kommunen hadde da 674 innbyggere. 1. januar 1963 ble Geitastrand slått sammen med Orkanger, Orkdal og Orkland til den nye Orkdal kommune. Geitastrand hadde da 559 innbyggere.
Geitastrand omfatter kyststripen nordover fra Orkanger langs Trondheimsfjorden til grensen mot Agdenes. Området er tynt befolket og har ingen egentlige tettsteder. Avstanden over fjorden til Byneset i Trondheim er ca. 5 km på det smaleste. Fylkesveg 710 til Agdenes går gjennom bygda.
Geitastrand Idrettslag (stiftet 11. november 1902) og ble medlem av Norges Skiforbund i 1908. Idrettslaget hadde i 1958 grupper for skisport, fotball og friidrett og tidligere også innen håndball.
Aberystwyth University

Aberystwyth University (tidligere University of Wales, Aberystwyth, walisisk Prifysgol Cymru, Aberystwyth, ofte kalt Aber) ligger i byen Aberystwyth på vestkysten av Wales. Det ble grunnlagt i 1872 som University College of Wales, og var det første lærested på universitetsnivå i Wales.
Ved grunnleggelsen var det underlagt University of London, men ved grunnleggelsen av University of Wales i 1893 knyttet det seg til dette.
Faget internasjonal politikk ble startet i 1917 i Aberystwyth, før det fikk sitt eget institutt i 1919. Instituttet for internasjonal politikk er fortsatt blant verdens mest berømte og velrenommerte.
I 2003 hadde universitetet omkring 7 000 studenter.

Rangeringer

Aberystwyth Universityble rangert som nummer 86 av 126 britiske universiteter på Complete University Guides liste for 2016 og som nummer 110 av 119 britiske universiteter på The Guardians 2016-liste.
THE World University Rankings 2014-2015 plasserte universitetet på plass 351-400 av de 500 beste universitetene i verden. I QS World University Rankings for 2014 rangerte universitetet som nummer 601-650, mens det ikke var å finne på Academic Ranking of World Universities (Shanghai-rankingen) for 2014.
Dongfeng (Liaoyuan)

Dongfeng (kinesisk: 东丰县; pinyin: Dōngfēng Xiàn) er et fylke i provinsen Jilin i Folkerepublikken Kina. Det ligger i byprefekturet Liaoyuan.
Befolkningen var på 402 004 innbyggere i 1999.

Samferdsel

Kinas riksvei 303 løper fra Ji'an i Jilin til Xilinhot i Indre Mongolia.
Morin Dawa Daur-banneret

Morin Dawa Daur-banneret (kinesisk: 莫力达瓦达斡尔族自治旗 , pinyin: Mòlìdáwǎ dáwò'ěrzú Zìzhìqí) er et autonomt banner (fylke) for minoriteten daur i byprefekturet Hulunbuir i den autonome region Indre Mongolia i Folkerepublikken Kina.
Befolkningen var på 288 124 innbyggere i 1999.

Samferdsel

Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.
Hakkasteik

Hakkasteik er en kjøttrett som stammer fra Hardanger. Hakkasteik er malt kjøtt fra svin, kalv og fårekjøtt, blandet med kokte byggryn. I noen tilfeller er det brukt viltkjøtt. Matretten har lange tradisjoner i Hardanger der retten gjerne blir servert som nattmat i bryllup. I den tiden bryllup varte i tre dager, ble hakkasteik servert den andre eller tredje dagen. Det er normalt å bruke både salt kjøtt, røkt kjøtt og ferskt kjøtt i den samme retten.
Atsuyoshi Furuta

Japans herrelandslag

Atsuyoshi Furuta spilte 32 landskamper for Japans herrelandslag.
Clara Rojas

Karrière som grønn politiker

Clara Rojas er datter av Clara González de Rojas. Hun fikk sin advokatbevilling i 1992, og ble samme år kjent med Íngrid Betancourt. Sammen grunnla de i 1997 miljøpartiet Oxígeno Verde (spansk: Grønt oksygen), som hun ble nestleder for. Hennes hovedsaker var kamp mot krig, urett og korrupsjon i Colombia.
I 2002 ble Clara Rojas valgkampleder for Íngrid Betancourt og samtidig visepresidentkandidat for Oxígeno Verde.
Nissene på låven

Handling

24 deltakerne forkledd som nisser ble samlet på en låve i 24 dager for å konkurrere om å bli den beste nissen. Den som vant utkåringen skulle belønnes med en million kroner. Selve finalen var på julaften. Deltakerne ble delt i to lag kalt «gråskjeggnissene» og «hvitskjeggnissene». Hver dag skulle de samles til en tvekamp i typisk juleånd, som å bake pepperkaker, flette julekurver eller gjettekonkurranser. Det tapende laget måtte deretter møtes i «låvetinget» for å stemme ut en person i gruppen. Etter en stund var det sammenslåing og konkurransen ble dermed individuell. De to siste deltakerne havnet i en finale, på selve julaften. De utstemte deltakerne skulle deretter returnere for å stemme på den de ønsket skulle vinne av de to

Mottakelse

Premieren ble sett av 281 000. Serien hadde imidlertid en utvikling som er svært uvanlig i TV-sammenheng: Seertallene økte utover i desember, og endte med et snitt på 302 000. Episoderekorden var på 440 000, som tilsvarte en seerandel på hele 30,9 prosent. Vanligvis hadde TVNorge en seerandel på drøyt åtte prosent i 2001. Seriens suksess bidro til å begrense et ventet underskudd på 110 millioner for kanalen.

Dokumentar

I 2002 sendte TVNorge en dokumentarfilm kalt «Nissene bak låven» der seerne fikk et innblikk bak kulissene under innspilling av serien.
Puto

Puto er en type dampkokt riskake fra det filippinske kjøkken. Den antas å ha sitt opphav i indisk puttu fra tamilene. Den spises som den er, eller med smøt og/eller skav fra fersk kokosnøtt, eller som tilbehør til flere retter (særlig til dinuguan).
Den gode, den onde og den grusomme

Handling

Filmen handler om tre revolvermenn og dusørjegere – den skitne banditten Tuco («Den grusomme» spilt av Eli Wallach), den iskalde og ondskapsfulle Angel Eyes eller Sentenza («Den onde» spilt av Lee Van Cleef) og den fåmælte Man With No Name eller Blondie («Den gode», spilt av Clint Eastwood) –  og deres jakt på 200 000 dollar som er gravd ned på en kirkegård. Handlingen er satt til gullalderen i New Mexico under den amerikanske borgerkrigen.

Om filmen

Filmen er den siste i en trilogi av spaghettiwestern-filmer som ellers består av For en neve dollars (Per un pugno di dollari) fra 1964 og For en neve dollar mer (Per qualche dollaro in più) fra 1965. Denne ble den mest populære av filmene i trilogien og har siden blitt en kultklassiker innen westernsjangeren med stor betydning for andre filmskapere og deres filmer.
Den ble meget godt mottatt av anmelderne og har fått 97 % på Rotten Tomatoes.
I Norge ble filmen totalforbudt av Statens filmkontroll. Den hadde norsk kinopremiere først i 1982, da med aldersgrense 18 år.
Hundvikfjorden

Hundvikfjorden er navnet på en del av Nordfjord på kommunegrensen mellom Eid og Gloppen i Sogn og Fjordane. Fjordstykket er rundt 14 kilometer langt fra vest til øst, og har to sidefjorder i Gloppen kommune, Hyefjorden og Gloppefjorden.
Fjordens innløp i vest er mellom Krokeneset i nord (ved fjordåpningen til Eidsfjorden) og Øksneelvane kraftverk i sør. Denne sørlige delen av fjorden ligger i Bremanger kommune. Fjordsidene har bare et fåtall spredde, isolerte garder ved fjordsidene, men på nordsiden av fjorden ligger bygden Hundvika, som har veisamband nordover til Nordfjordeid. Mellom innløpet til Hyefjorden og Gloppefjorden ligger neset Hestenesøyra, som trafikkeres av Rv615. På vestre side av Hyefjorden ligger Skjerdalen, Mettenes og Hyeneset, tre garder som er avhengige av båt for kommunikasjon.
Fjorden er omgitt av høye fjell, særlig mot sør der Skjerdingane stiger til 1276 meter over havet. Sør for Skjerdingane ligg Gjegnalundsbreen og fjelltoppen Gjegnet (1670 moh). På nordsiden av fjorden ligger de mindre toppene Hornet (719 moh) og Trollenykjen (899 moh).
Mot øst ved ferjesambandet (E39) Anda – Lote slutter Hundvikfjorden, og Nordfjord fortsetter østover som Utfjorden.
Tømmerhytte

En tømmerhytte er et lite hus som normalt bygges av tømmer som ikke har blitt oppsaget i planker eller annet oppstykket treverk. Det er som regel en nokså forenklet versjon av et tømmerhus.
Tilremfjorden

Tilremsfjorden er en fjord i Brønnøy kommune i Nordland. Fjorden har innløp mellom Torgnesflesan i vest og Straumøyan i øst og strekker seg 8 kilometer sørover til Brønnøysund i bunnen av fjorden. Den ligger på østsiden av øya Sauren. Vest for Sauren ligger Vegafjorden. Litt nord for Straumøyan ligger innløpet tl Velfjorden.
Fylkesvei 17 går langs østsiden av fjorden.
Brødskorpe

Brødskorpe er det harde laget på utsiden av et brød. På grunn av Maillardreaksjon som er en kjemisk reaksjon mellom karbohydrater og aminosyre, får brødskorpen under steking brun farge og et mangfold av smak- og luktnyanser.